Diari Oficial de la Generalitat Valenciana


Sumari del DOGV 6587, del 16-08-2011 (2011/8206)

Notificació de la sentència dictada en el judici ordinari número 2206/2009.
---------------------------------------------------------------------------

### Dades del document

Número de DOGV
:   6587

Data del DOGV
:   16-08-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/8206


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el judici ordinari número 2206/2009. [2011/8206]  
Procediment ordinari 002206/2009  
Part demandant: Pilar Bueno Fraile.  
Part demandada: Promociones Inmobiliarias Bronchú-Torregrosa, SL, Mantenimientos y Servicios Torrevieja y Rubén Pérez Aniorte.  
Sobre: ordinaris.  
En el judici a què es fa referència s'ha dictat la resolució que té el text que, literalment, és com segueix:   
«Dispositiva  
Estime la demanda interposada pel procurador senyor Giménez Viudes, en nom i representació de Pilar Bueno Fraile, contra la mercantil Mantenimientos y Servicios Torrevieja; en virtut d'això, condemne la mercantil demandada a pagar a la part actora la quantitat de catorze mil set-cents setanta-tres euros (14.773 euros), més els interessos legals des de la interposició de la demanda fins a fer-ne el pagament complet, amb la imposició a la part demandada de les costes causades.  
  
Que desestime la mateixa demanda contra la mercantil Promociones Inmobiliarias Bronchú-Torregrosa, SL, representada pel procurador senyor Maseres Sánchez, i absolc la mercantil demandada de les peticions incloses en la demanda, sense fer imposició de costes.  
  
Desestime la mateixa demanda contra Rubén Pérez Aniorte, representat pel procurador senyor Maseres Sánchez, i absolc el demandat de les peticions incloses en la demanda, amb la imposició a la part actora de les costes causades.  
Notifiqueu aquesta sentència a les parts i feu-los saber que s'hi pot interposar un recurs d'apel·lació per a l'Audiència Provincial d'Alacant, que cal preparar per escrit davant d'aquest Jutjat dins del termini de cinc dies, on s'esmente la resolució impugnada i la voluntat de recórrer-hi i amb la indicació dels pronunciaments que s'impugnen; i s'ha d'adjuntar, per a la seua admissió, el justificant documental d'haver consignat la quantitat de 50 euros en Banesto, al compte de consignacions i dipòsits d'aquest Jutjat, en el número corresponent al present procediment (disposició addicional 15a de la Llei Orgànica del Poder Judicial, afegida per la Llei Orgànica 1/2009, de 3 de novembre).  
Expediu una testimoniança literal d'aquesta sentència, que quedarà en aquestes actuacions, i incloeu-ne l'original en el llibre de sentències.  
Aquesta és la meua sentència, que pronuncie, mane i firme».  
Atés que es desconeix el domicili o la residència actuals de la part demandada, mitjançant la resolució dictada en el procediment a què es fa referència, i de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha disposat la publicació d'aquest edicte al tauler d'anuncis del Jutjat per a portar a efecte la diligència de notificació.  
  
Torrevieja, 30 de juny de 2011.- La secretària judicial: Ana María Lacalle Espallardó.